Засгийн газрын 2015 оны 336  дугаар
                                      тогтоолын хавсралт

**ДОТООДЫН ҮЙЛДВЭРЭЭС ХУДАЛДАН АВАХ ЧАНАР,
СТАНДАРТЫН ШААРДЛАГА ХАНГАСАН
БАРААНЫ ЖАГСААЛТ**

1. Бүх төрлийн хэвлэмэл бүтээгдэхүүн:
1.1. Ном, товхимол, газрын зураг, ухуулга сурталчилгааны хуудас болон тэдгээртэй төстэй хэвлэмэл материал;
1.2. Сонин, сэтгүүл болон тогтмол хэвлэл;
1.3. Ном, зургийн буюу будах зориулалттай хүүхдийн ном;
1.4. Хэвлэмэл буюу зурагтай ил захидал, баярын мэндчилгээ, зарлал, мэдээлэл бүхий хэвлэмэл хуудас;
1.5. Бүх төрлийн хэвлэмэл хуанли;
1.6. Сурах бичиг, сургалтын болон төсвийн байгууллагын бүх төрлийн хэвлүүлэх материал.

2. Савхин бүтээгдэхүүн:
2.1. Савхин гутал;
2.2. Тусгай зориулалтын гутал;
2.3. Цүнх;
2.4. Бээлий, бүс, тэлээ;
2.5. Бэлэг дурсгалын зүйл;
2.6. Савхин дээл, хувцас.

3. Эсгий, эсгий бүтээгдэхүүн:
3.1. Эсгий гутал ;
3.2. Дулаалгын материал;
3.3. Гэрийн эсгий;
3.4. Ширмэл болон эсгий гудас;
3.5. Бусад эсгий бүтээгдэхүүн.

4. Оёмол бүтээгдэхүүн:
4.1. Төрийн далбаа;
4.2. Төрийн албан хаагчдын дүрэмт хувцас, ажлын хувцас;
4.3. Бүх төрлийн хөдөлмөр хамгааллын болон ердийн оёмол хувцас, малгай, бээлий;
4.4. Ерөнхий боловсролын сургуулийн суралцагчдын дүрэмт хувцас;
4.5. Бүх төрлийн цүнх, уут;
4.6. Оёмол гудас.

5. Үслэг хувцас:
5.1. Нэхий дээл;
5.2. Нэхий хантааз;
5.3. Гутал, бээлий.

6. Ноос, ноолууран бүтээгдэхүүн:
6.1. Нэхмэл, сүлжмэл, оёмол хөнжил;
6.2. Сүлжмэл, нэхмэл хувцас, малгай, ороолт;
6.3. Бэлэг дурсгалын зүйл;
6.4. Сарлагийн хөөвөр, тэмээний ноосон хувцас, хөнжил, оймс, улавч;
6.5. Хивс, хивсэн бүтээгдэхүүн, хивсэнцэр.

7. Мод, модон бүтээгдэхүүн:
7.1. Бүх төрлийн ширээ, сандал, тавилга;
7.2. Цул модон наамал хавтан;
7.3. Бүх төрлийн барилга, орон сууцны гадна, дотор хаалга;
7.4. Төрөл бүрийн өнгөлгөөтэй, шахмал хавтангаар үйлдвэрлэсэн тавилга;
7.5. Модон барилгын угсармал хийц.

8. Зам, барилгын материал:
8.1. Байгалийн гаралтай эрдсийн дулаалгын материал;
8.2. Ердийн керамик тоосго, бетон тоосго;
8.3. Шохой;
8.4. Арматур;
8.5. Керамзит, алевролит, перлитийн хөнгөн дүүргэгч;
8.6. Өнгөлгөөний замаска, засал чимэглэлийн хуурай хольц;
8.7. Галд тэсвэртэй дулаалгын хөөсөнцөр болон сэндвичэн хавтан;
8.8. Хуванцар хоолой, холбох хэрэгсэл;
8.9. Хөнгөн бетон гулдмай (даацын болон дулаан тусгаарлах);
8.10. Чулуун хөвөн;
8.11. Цемент, клинкер (чулуунцар);
8.12. Дотор ханын магнум гулдмай;
8.13. Төрөл бүрийн блок;
8.14. Инженерийн байгууламжийн зориулалттай угсармал хийц хэрэгсэл;
8.15. Тааз, дээврийн төмөр бетон бүтээц, хийц хэрэгсэл;
8.16. Барилгын хана, төмөр бетон бүтээц, хийц хэрэгсэл;
8.17. Шат, гишгүүр, цонхны тавцан;
8.18. Хуванцар болон модон цонх, хаалга болон тэдгээрийн хүрээ;
8.19. Гадна, дотно тохижилтын чулуун болон бетон хийц;
8.20. Хүчитгэсэн болон хүчитгээгүй төмөр бетон бүтээгдэхүүн;
8.21. Ханын болон шалны чулуун хавтан;
8.22. Зам, талбайн хавтан, хашлага;
8.23. Төмөр замын дэр бетон;
8.24. Авто замын битум.

9. Төмөр хийц, бүтээгдэхүүн:
9.1. Стандарт болон стандарт бус ган хийц;
9.2. Инженерийн байгууламжийн төмөр бетон бүтээц, хийц хэсэглэл;
9.3. Цамхаг, торлосон шураг;
9.4. Ган бөмбөлөг;
9.5. Ширэм болон гангаар хийсэн угсармал хийц, хэсэглэл;

9.6. Цэвэр, бохир усны салбар шугамын худгийн таглаа;
9.7. Нийтийн тээврийн том оврын автобус, троллейбус.

10. Хүнсний бүтээгдэхүүн:
10.1. Мах, махан бүтээгдэхүүн, дайвар бүтээгдэхүүн;
10.2. Загас, загасан бүтээгдэхүүн;
10.3. Хагас боловсруулсан хүнсний түүхий эд, бүтээгдэхүүн;
10.4. Вакуум савлагаатай ногоо, жимс;
10.5. Нөөшилсөн ногоо, чанамал, компот, хүүхдийн тэжээл;
10.6. Төрөл бүрийн жигнэмэг, өрмөнцөр;
10.7. Чацарганы тос, бүтээгдэхүүн;
10.8. Савласан цэвэр ус, эрдэст ус, рашаан;
10.9. Сүү, тараг, цөцгийн тос, бяслаг, хүүхдийн сүүн тэжээл, зайрмаг, казейн, аарц, ааруул, шар тос, зөөхий;
10.10. Гоймон, пүнтүүз, хэрчсэн гурил;
10.11. Зөгийн бал;
10.12. Гурил, гурилан бүтээгдэхүүн, үр тарианы нэвс;
10.13. Тосны ургамал (рапс, наранцэцэг);
10.14. Төмс, хүнсний ногоо;
10.15. Таримал, ургамлын үр, үрслэг, суулгац;
10.16. Малын тэжээл, өвс, хадлан;
10.17. Ургамлын гаралтай тос, шахдас;
10.18. Малын гаралтай тос;
10.19. Давс, хужир;
10.20. Өндөг;
10.21. Цай;
10.22. Бага насны хүүхдийн савлаж бэлтгэсэн нэмэгдэл хоол.

11. Сав, баглаа боодлын бүтээгдэхүүн:
11.1. Бэлэг дурсгал болон бусад төрлийн хэрэгцээний сав баглаа, боодол;
11.2. Хүнд даацын шуудай;
11.3. Ус, ундааны хуванцар сав;
11.4. Хүнсний зориулалтын болон нэг удаагийн сав, баглаа боодол, уут;
11.5. Хогны уут, сав, таглаа.

12. Бусад:
12.1. Гүний худгийн хоолой (хуванцар);
12.2. Органик болон эрдэс бордоо;
12.3. Ургамал хамгааллын бодис;
12.4. Цэвэрлэгээ, үйлчилгээ, ариун цэврийн зориулалттай материалууд (00-ийн цаас, угаалгын нунтаг, саван);
12.5. Эм;
12.6. Малын эм, био бэлдмэл;
12.7. Нэг удаагийн тариур, амны хаалт, халаат, малгай, улавч.

---oОо---